آمریکانین سوریه اؤزل نماینده‌سی جیمز جفری آنکارادا.
اؤزل نماینده‌نین ایلک دایاناجاغی پرزیدنت کوللیه‌سی اولدو.
جفری باشقانلیق ائتدیگی آمریکا نماینده هئیتی، پرزیدنت سؤزچوسو ایبراهیم کالین باشقانلیق ائتدیگی تورکیه نماینده هئیتی ایله گؤروشوب.
تورکیه‌نین میللی امنیت اؤنجه‌لیک‌لری‌نین آچیق بیر شکیلده وورغولاندیغی گؤروشمه‌ده، فراتین شرقینده و سوریه‌نین ایچینده ترورلا موباریزه، تهلوکه‌سیز بؤلگه، مونبیچ یول پلانی‌‌نین حیاتا کئچیریلمه‌سی، داعش، پ.ک.ک/ی.پ.گ/پ.ی.د داخیل بوتون ترور عنصورلرینه قارشی موباریزه، ایدلیب آنلاشمانین قورونماسی، سوریه‌نین اراضی بوتؤو‌لوگو چرچیوه‌سینده سیاسی حله چاتیلماسی و سوریه‌نین یئنی‌دن اینشاسی مسئله‌لری گوندمه گلدی.
یارادیلماسی پلان‌لاش‌دیریلان تهلوکه‌سیز بؤلگه ایله تورکیه‌نین امنیت ناراحات‌لیق‌لاری‌نین آرا‌دان قالدیراجاغی و بؤلگه‌نین بوتون ترور قروپلاریندان‌ تمیزلنه‌جگی ایفاده ائدیلیب. بو باره‌ده تورک و آمریکا تکنیکی نماینده هئیت‌لری‌نین ائدجگی موذاکیره‌لرین آردین‌دان یئکون بیر نتیجه‌یه گلمک و تطبیقی موضوعسوندا فیکیر بیرلیگینه گلینیب.
گؤروشمه‌ده، سوریه مسئله‌سینده امکداش‌لیغی‌نین اعتیماد و شفاف‌لیق پرینسیپ‌لری اساسیندا داوام ائتدیریلمه‌سی‌نین اهمیتینه وورغو کئچیریلیب.
اؤزل نماینده جفری، داها سونرا خاریجی ایشلر ناظیری‌نین معاوینی سدات اؤنال ایله بیر آرایا گلدی.
جفری‌نین تماس‌لاری قاپسامیندا میللی ساوونما ناظیری حولوصی آکار، میللی ایستیخبارات تشکیلاتی‌نین رئیسی حاکان فیدانیلا دا گؤروشو گؤزلنیلیر.
گؤروشمه‌لرده سوریه‌دکی حادثه‌لر اطراف‌لی شکیلده موذاکیره اولونا‌جاق.
